pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-หนุน SMEs 3 จังหวัดชายแดนใต้ “SME D Bank” เปิดตัวสินเชื่อพิเศษ  วงเงินกู้สูง ผ่อนสบาย ดันขยายลงทุน ยกระดับศักยภาพสู่พื้นที่เศรษฐกิจ
วันอังคารที่ 13 มิถุนายน 2566
13/06/2566
หนุน SMEs 3 จังหวัดชายแดนใต้ “SME D Bank” เปิดตัวสินเชื่อพิเศษ  วงเงินกู้สูง ผ่อนสบาย ดันขยายลงทุน ยกระดับศักยภาพสู่พื้นที่เศรษฐกิจ
SME D Bank ขานรับนโยบายรัฐบาล เปิดตัว “สินเชื่อเพื่อ SMEs 3 จังหวัดชายแดนใต้” วงเงินกู้สูงถึง 20 ลบ. ผ่อนสบายนานถึง 10 ปี ส่งเสริมผู้ประกอบการเอสเอ็มอีใน 3 จังหวัดชายแดนใต้ และ 4 อําเภอ จังหวัดสงขลา
SME D Bank ขานรับนโยบายรัฐบาล เปิดตัว “สินเชื่อเพื่อ SMEs 3 จังหวัดชายแดนใต้” วงเงินกู้สูงถึง 20 ลบ. ผ่อนสบายนานถึง 10 ปี ส่งเสริมผู้ประกอบการเอสเอ็มอีใน 3 จังหวัดชายแดนใต้ และ 4 อําเภอ จังหวัดสงขลา ขยายธุรกิจ เกิดการลงทุน ยกระดับศักยภาพสู่การเป็นพื้นที่เศรษฐกิจ ควบคู่พัฒนาเสริมแกร่งเติบโตยั่งยืน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ในฐานะสถาบันการเงินของรัฐ เปิดตัว “สินเชื่อเพื่อ SMEs 3 จังหวัดชายแดนใต้” สนับสนุนผู้ประกอบกิจการในพื้นที่ 3 จังหวัดชายแดนภาคใต้ ได้แก่ จังหวัดยะลา ปัตตานี และนราธิวาส รวมถึงพื้นที่ 4 อําเภอ จังหวัดสงขลา ประกอบด้วย เทพา จะนะ นาทวี และสะบ้าย้อย ให้มีเงินทุนนําไปใช้ได้ทั้งเสริมสภาพคล่องธุรกิจ ลงทุน ขยายกิจการ หรือหมุนเวียนในธุรกิจ ก่อให้เกิดการสร้างงาน สร้างอาชีพ สร้างรายได้ให้แก่ท้องถิ่น ยกระดับศักยภาพเป็นพื้นที่เศรษฐกิจ ซึ่งเป็นการขานรับนโยบายภาครัฐ ที่มีมติคณะรัฐมนตรี เมื่อวันที่ 14 มีนาคม 2566 อนุมัติโครงการให้ความช่วยเหลือทางการเงินแก่ผู้ประกอบการที่ได้รับผลกระทบจากเหตุการณ์ความไม่สงบใน 3 จังหวัดชายแดนภาคใต้ ให้มีเงินทุนเพียงพอสําหรับดําเนินธุรกิจ เกิดความมั่นใจในการประกอบกิจการและมีเงินลงทุนต่อเนื่อง วงเงินรวม 25,000 ล้านบาท ผ่านธนาคารออมสินเป็นผู้จัดสรรวงเงินโครงการให้แก่สถาบันการเงินต่าง ๆ นําไปปล่อยกู้ต่อแก่ผู้ประกอบกิจการในพื้นที่ดังกล่าว โดย SME D Bank ได้รับจัดสรรวงเงินมาจํานวน 630 ล้านบาท
ทั้งนี้ คุณสมบัติเปิดกว้าง กู้ได้ทั้งบุคคลธรรมดาและนิติบุคคล วงเงินกู้สูงสุดถึง 20 ล้านบาทต่อราย อัตราดอกเบี้ยเริ่มต้น MLR+1.0% ต่อปี (อัตราดอกเบี้ย MLR ณ 12 มิถุนายน 2566 อยู่ที่ 7.25% ต่อปี) ผ่อนนานสูงสุด 10 ปี และปลอดชําระเงินต้นสูงสุด 12 เดือน ช่วยให้ผู้ประกอบการเอสเอ็มอี วางแผนบริหารจัดการธุรกิจได้คล่องตัว ควบคู่กับบริการด้านการพัฒนา เพิ่มศักยภาพธุรกิจจากโครงการ SME D Coach ให้คําปรึกษาธุรกิจครบวงจรโดยโค้ชมืออาชีพจากภาครัฐและเอกชน ฟรี ไม่มีค่าใช้จ่ายใดๆ ทั้งสิ้น รวมถึง กิจกรรมจับคู่ธุรกิจ อบรม สัมมนา ต่อเนื่องตลอดทั้งปี เช่น เพิ่มช่องทางขาย ขยายตลาดออนไลน์ พัฒนามาตรฐานผลิตภัณฑ์ และโรงงาน เป็นต้น
ผู้ประกอบการเอสเอ็มอีในพื้นที่ 3 จังหวัดชายแดนภาคใต้ และ 4 อําเภอจังหวัดสงขลา ที่สนใจใช้บริการสินเชื่อและบริการด้านการพัฒนา สามารถติดต่อได้ที่สาขา SME D Bank ในพื้นที่ หรือสอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-​รมว.สุชาติ นำทัพผู้แทนไตรภาคี ร่วมประชุมใหญ่ ILC สมัยที่ 111 ณ นครเจนีวา สมาพันธรัฐสวิส
วันอังคารที่ 13 มิถุนายน 2566
13/06/2566
​รมว.สุชาติ นําทัพผู้แทนไตรภาคี ร่วมประชุมใหญ่ ILC สมัยที่ 111 ณ นครเจนีวา สมาพันธรัฐสวิส
​รมว.สุชาติ นําทัพผู้แทนไตรภาคี ร่วมประชุมใหญ่ ILC สมัยที่ 111 ณ นครเจนีวา สมาพันธรัฐสวิส
เมื่อวันที่ 12 มิถุนายน 2566 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน ผู้บริหารระดับสูงกระทรวงแรงงาน ผู้แทนฝ่ายรัฐบาล รวมทั้งผู้แทนฝ่ายนายจ้าง และผู้แทนฝ่ายลูกจ้าง ได้เดินทางเยือนนครเจนีวา สมาพันธรัฐสวิส ระหว่างวันที่ 12 - 15 มิถุนายน 2566 เพื่อเข้าร่วมการประชุมประจําปีองค์การแรงงานระหว่างประเทศ (International Labour Conference: ILC) สมัยที่ 111 ตามที่ประเทศไทยได้เข้าร่วมเป็นสมาชิกก่อตั้งองค์การฯ ตั้งแต่ พ.ศ. 2462 (ค.ศ.1919) โดยในการประชุมครั้งนี้ รัฐมนตรีว่าการกระทรวงแรงงาน มีวาระเข้าพบ นายกิลเบิร์ต เอฟ โฮงโบ (Mr. Gilbert F. Houngbo) ผู้อํานวยการใหญ่ไอแอลโอ เพื่อหารือข้อราชการด้านแรงงาน ซึ่งไฮท์ไลท์ของการประชุม ILC ในปีนี้จะเน้นย้ําในเรื่องการผลักดันประเด็นความยุติธรรมทางสังคม พร้อมกล่าวถ้อยแถลงต่อที่ประชุมใหญ่ในวันที่ 13 มิถุนายนนี้ด้วย
นายสุชาติ กล่าวว่า สาระสําคัญของการประชุม ILC สมัยที่ 111 ในครั้งนี้ว่า ต้องการที่จะเน้นย้ําและผลักดันประเด็นความยุติธรรมทางสังคม ซึ่งเป็นหัวใจของ ILO มาตั้งแต่เริ่มก่อตั้งเมื่อร้อยปีก่อน และส่งเสริมจัดตั้งการรวมกลุ่มระดับโลกเพื่อความยุติธรรมทางสังคม หรือ Global Coaltion for Social Justice โดยการประชุมมีระเบียบวาระประจํา 3 วาระ ได้แก่ การรายงานของผู้อํานวยการใหญ่ไอแอลโอ และรายงานของประธานคณะประศาสน์การ แผนงาน งบประมาณ และรายงานการอนุวัติการอนุสัญญาและข้อแนะ และระเบียบวาระจรอีก 6 วาระ ได้แก่ การกําหนดมาตรฐานแรงงาน เรื่อง การฝึกงาน การอภิปรายหมุนเวียน เรื่อง วัตถุประสงค์เชิงกลยุทธ์ของการคุ้มครองทางสังคม การอภิปรายทั่วไป การเปลี่ยนผ่านอย่างเป็นธรรม รวมถึงการพิจารณาด้านเทคโนโลยีและนโยบายอุตสาหกรรม เพื่อนําไปสู่เศรษฐกิจและสังคมที่เป็นมิตรกับสิ่งแวดล้อมอย่างยั่งยืน
นอกจากนี้ การประชุม ILC สมัยที่ 111 ยังมีกิจกรรมการกล่าวถ้อยแถลงของผู้แทนไตรภาคี กิจกรรม World of Work Summit การรับรองมติที่ประชุมคณะกรรมการ และข้อสรุป รวมถึงการลงคะแนนเสียง โดยกิจกรรมทั้งหมดที่เกิดขึ้นในการประชุมครั้งนี้ ซึ่งจะนําไปสู่การกําหนดมาตรฐานแรงงานระหว่างประเทศ ประกอบด้วย การยกเลิกอนุสัญญาจํานวน 1 ฉบับ การเพิกถอนอนุสัญญา จํานวน 4 ฉบับ พิธีสาร 1 ฉบับ ข้อแนะนํา จํานวน 18 ฉบับ ร่างอนุสัญญาและข้อแนะ ว่าด้วยการแก้ไขบางส่วนของตราสารแรงงานระหว่างประเทศ จํานวน 15 ฉบับ เพื่อให้การตอบรับกับประเด็นสภาพการทํางานที่ปลอดภัยและดีต่อสุขภาพเข้าไว้ในกรอบงาน ILO ด้านหลักการและสิทธิขั้นพื้นฐานในการทํางาน และมาตรการต่าง ๆ ภายใต้มาตรา 33 ของธรรมนูญ ILO เพื่อให้รัฐบาลเบลารุสปฏิบัติตามข้อแนะนําของคณะกรรมาธิการไต่สวน
ทั้งนี้ นอกจากการประชุมองค์การแรงงานระหว่างประเทศ (ILC) สมัยที่ 111 ในครั้งนี้แล้ว รัฐมนตรีว่าการกระทรวงแรงงาน และคณะ จะได้หารือข้อราชการด้านแรงงานกับ เอกอัครราชทูต ผู้แทนถาวรไทยประจําสหประชาชาติ ณ นครเจนีวา รวมทั้งเยี่ยมเยียนพบปะให้กําลังใจคนงานไทยที่ทํางานในสวิตเซอร์แลนด์ ซึ่งจะเป็นประโยชน์ต่อความร่วมมือด้านแรงงาน เพื่อให้แรงงานได้รับสิทธิประโยชน์ความคุ้มครองตามหลักสิทธิมนุษยชนสอดคล้องกับมาตรฐานขององค์การแรงงานระหว่างประเทศต่อไปอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กรมทางหลวงชนบท เตรียมรับมือสถานการณ์อุทกภัยในช่วงฤดูฝน
วันอังคารที่ 13 มิถุนายน 2566
กรมทางหลวงชนบท เตรียมรับมือสถานการณ์อุทกภัยในช่วงฤดูฝน
พร้อมดูแลเส้นทางให้ประชาชนสามารถเดินทางได้อย่างสะดวกปลอดภัย
กรมทางหลวงชนบท (ทช.) กระทรวงคมนาคม เปิดเผยว่า จากข้อมูลของกรมอุตุนิยมวิทยาประเทศไทยได้เริ่มเข้าสู่ฤดูฝนทําให้มีฝนตกชุกหนาแน่นและต่อเนื่องครอบคลุมพื้นที่ส่วนใหญ่ของประเทศ อาจส่งผลให้เกิดสภาวะน้ําท่วมฉับพลัน น้ําป่าไหลหลาก รวมทั้งน้ําล้นตลิ่งได้ในหลายพื้นที่ ทช. จึงได้ทบทวนแนวทางการเตรียมความพร้อมรับสถานการณ์อุทกภัย เพื่อให้หน่วยงานส่วนภูมิภาค ประกอบด้วย สํานักงานทางหลวงชนบทแขวงทางหลวงชนบท และหมวดบํารุงทางหลวงชนบท ปฏิบัติงานเป็นไปในทิศทางเดียวกัน เพื่อให้สามารถช่วยเหลือประชาชนให้ทันท่วงที โดยแบ่งการเตรียมความพร้อมรับมือเป็น 3 ระยะ ดังนี้
1. ก่อนเกิดเหตุ
- ทําความสะอาดช่องระบายน้ํา ตัดหญ้า กําจัดวัชพืชที่ขวางทางระบายน้ํา ท่อลอด สะพาน
- เตรียมความพร้อมด้านบุคลากร เครื่องมือ เครื่องจักร วัสดุอุปกรณ์ สะพานเบลีย์ สนับสนุนยานพาหนะ อุปกรณ์การขนส่ง พร้อมสนับสนุนการอพยพเคลื่อนย้ายประชาชนออกจากพื้นที่ประสบภัยหรือพื้นที่เสี่ยงต่อการเกิดเหตุอุทกภัย เพื่อให้ประชาชนมีความปลอดภัย
- จัดเตรียมป้ายเตือน ป้ายแนะนําเส้นทาง หลักนําทาง เพื่ออํานวยความสะดวกให้แก่ประชาชน กรณีมีน้ําท่วมสูง ถนนหรือสะพานขาด ไม่สามารถสัญจรไปมาได้
- ตัดแต่งกิ่งไม้ในเขตทางหลวงชนบท เพื่อป้องกันกิ่งไม้ตกหล่น หักโค่น เมื่อเกิดพายุหรือลมพัดรุนแรง
2. ขณะเกิดภัย
- บริหารจัดการเส้นทางและอํานวยความสะดวกให้ประชาชน กรณีเส้นทางผ่านไม่ได้ให้จัดหาทางเลี่ยงพร้อมทั้งประสานกับหน่วยงานของจังหวัดในการช่วยเหลือประชาชนในพื้นที่ทันที เมื่อได้รับการร้องขอ
- กรณีถนนหรือสะพานขาด ให้ดําเนินการซ่อมแซมเบื้องต้นให้ประชาชนสามารถใช้เส้นทางสัญจรไปมาได้ชั่วคราว เช่น วางสะพานเบลีย์ ถมดินคอสะพาน ถมวัสดุคอสะพาน
- รายงานข้อมูลสายทางที่ประสบภัยพิบัติพร้อมภาพถ่ายผ่านระบบบริหารจัดการงานอุทกภัย ทช. (FMS) และปรับปรุงข้อมูลจนกว่าจะเข้าสู่ภาวะปกติ
- กรณีต้นไม้หักโค่นปิดทับหรือกีดขวางเส้นทาง ให้รีบนําเครื่องมือเครื่องจักรเข้าดําเนินการทันที เพื่อให้ประชาชนสามารถสัญจรผ่านได้
- เสนอโครงการที่ประสบอุทกภัยต่อที่ประชุมคณะกรรมการให้ความช่วยเหลือผู้ประสบภัยพิบัติจังหวัด
- เข้าพื้นที่สํารวจความเสียหายประมาณการค่าซ่อมแซมเบื้องต้น และเตรียมเข้าซ่อมทันที เมื่อเข้าสู่ภาวะปกติให้สามารถเปิดการจราจรชั่วคราวได้
- หน่วยงานในพื้นที่ประสานกับหน่วยงานราชการต่าง ๆ รวมถึงหน่วยงานทหารในพื้นที่
เพื่อบูรณาการความร่วมมือในการช่วยเหลือประชาชน ตลอดจนรายงานข้อมูลสายทางที่ประสบอุทกภัยให้ผู้บริหารได้รับทราบจนกว่าจะเข้าสู่ภาวะปกติ
3. หลังเกิดภัย
- หลังจากเข้าสู่ภาวะปกติ ให้ดําเนินการซ่อมแซมเบื้องต้น เพื่อให้ประชาชนสามารถสัญจรไปมาได้ภายใน 7 วัน และดําเนินการสํารวจ ออกแบบ ประมาณราคา พร้อมภาพถ่ายสภาพความเสียหายหลังน้ําลด เพื่อขอสนับสนุนงบประมาณในการฟื้นฟูต่อไป
อย่างไรก็ตาม ทช. จะติดตามสภาพอากาศเตรียมรับมือสถานการณ์อุทกภัยอย่างใกล้ชิด เพื่อให้ความช่วยเหลือประชาชนในพื้นที่ได้ทันท่วงที รวมถึงขอความร่วมมือประชาชนโปรดระมัดระวังในการใช้รถใช้ถนนเป็นพิเศษและสังเกตป้ายเตือน สามารถแจ้งเหตุอุทกภัยบนถนนทางหลวงชนบทได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-กรมเจ้าท่า หนุนแผนพัฒนาพาณิชยนาวี งบประมาณปี 2566 เพิ่มขีดแข่งขันดันไทยศูนย์กลางภูมิภาคอาเซียน
วันอังคารที่ 13 มิถุนายน 2566
กรมเจ้าท่า หนุนแผนพัฒนาพาณิชยนาวี งบประมาณปี 2566 เพิ่มขีดแข่งขันดันไทยศูนย์กลางภูมิภาคอาเซียน
...
กรมเจ้าท่า หนุนแผนพัฒนาพาณิชยนาวี งบปี 2566 เพิ่มขีดแข่งขันดันไทยศูนย์กลางภูมิภาคอาเซียน
กรมเจ้าท่า กระทรวงคมนาคม หนุน “การส่งเสริมการพาณิชยนาวี” เร่งจัดทําแผนปฏิบัติการด้านการพัฒนาพาณิชยนาวี ประจําปี 2566 สร้างศักยภาพการแข่งขันให้กับผู้ประกอบการไทยในเวทีโลก ภายใต้แผนยุทธศาสตร์การพัฒนา 6 ด้าน คือ 1. การพัฒนาโครงสร้างพื้นฐานด้านกายภาพ 2. การพัฒนาโครงสร้างพื้นฐานเทคโนโลยีดิจิทัล 3. การพัฒนาระบบบริหารและจัดการ 4. การพัฒนาบุคลากรพาณิชยนาวี 5. การสร้างเครือข่ายธุรกิจพาณิชยนาวีและการขนส่งต่อเนื่อง6. การพัฒนาพาณิชยนาวีที่เป็นมิตรกับสิ่งแวดล้อม โดยจะขับเคลื่อนร่วมกับหน่วยงานที่เกี่ยวข้องเพื่อกําหนดเป็นนโยบายและผลักดันให้ประเทศไทยเป็นศูนย์กลางด้านการขนส่งทางเรือ เพื่อให้บรรลุเป้าหมาย การเป็นศูนย์กลางพาณิชยนาวีของอาเซียน
การจัดทําแผนครั้งนี้ เพื่อเพิ่มประสิทธิภาพ ความสามารถ และศักยภาพในการแข่งขันของผู้ประกอบการไทยในเวทีการค้าทั้งในและต่างประเทศ โดยมีเป้าหมายเพื่อส่งเสริมและพัฒนาการขนส่งทางน้ําและการพาณิชยนาวี ด้วยการผลักดันมาตรการในการเสริมสร้างขีดความสามารถในการแข่งขันของผู้ประกอบการพาณิชยนาวี สร้างแรงจูงใจในการปรับเปลี่ยนมาใช้การขนส่งทางลําน้ําและชายฝั่งทะเลให้เชื่อมโยงการขนส่งระหว่างประเทศ รวมไปถึง เสนอแนะและปรับปรุงระเบียบในการปฏิบัติการในการทํางานให้มีความชัดเจน อํานวยความสะดวกและส่งเสริมความรู้ความเข้าใจให้กับผู้รับบริการ ตลอดจนให้ความเห็นรวมถึงข้อเสนอแนะต่างๆ เผยแพร่และแลกเปลี่ยนข้อมูลกับองค์กรและหน่วยงานที่เกี่ยวข้อง รวมถึงประสานงานการพัฒนาส่งเสริมกิจการพาณิชยนาวี เพื่อให้เกิดการบูรณาการหน่วยที่เกี่ยวข้องทุกภาคส่วนทั้งในและต่างประเทศ
นอกจากนี้ ยังได้กําหนดมาตรการการพัฒนา ส่งเสริม คุ้มครองการประกอบกิจการพาณิชยนาวี และติดตามปัญหาและอุปสรรคในการบังคับใช้มาตรการพาณิชยนาวี เพื่อใช้วิเคราะห์ สําหรับการทบทวนการกําหนดมาตรการด้านการเงิน การคลัง ส่งเสริมการลงทุน และมาตรการด้านอื่นๆ สําหรับกิจการพาณิชยนาวีและกิจการเกี่ยวเนื่อง ให้ตอบสนองความต้องการของผู้ประกอบการ พร้อมทั้งศึกษาพัฒนาประสิทธิภาพการขนส่งตู้คอนเทนเนอร์ในการเพิ่มขีดความสามารถในการแข่งขันทางการค้าและโลจิสติกส์ของไทย ควบคู่กับการสนับสนุนด้านการลงทุนในกิจการขนส่งทางเรือ กิจการเรือสนับสนุนอุตสาหกรรมสํารวจและผลิตปิโตรเลียมในทะเลของไทย และกิจการเรือเฟอร์รี่ ให้ได้รับประโยชน์ตามกฎหมายส่งเสริมการลงทุน เพื่อขับเคลื่อนเศรษฐกิจไทยให้เติบโตแบบยั่งยืน สนับสนุนให้เกิดการลดต้นทุนโลจิสติกส์ของประเทศ
รวมถึง เตรียมปรับปรุงกฎหมายที่เกี่ยวข้องกับการส่งเสริมการพาณิชยนาวีให้ทันสมัย เพื่อเพิ่มประสิทธิภาพ และขีดความสามารถในการแข่งขันของผู้ประกอบการด้านพาณิชยนาวี และประสานความร่วมมือในการเข้าร่วมตามกรอบความร่วมมือระหว่างประเทศหรือพันธกรณีตามอนุสัญญา รวมถึงความตกลงระหว่างประเทศที่เกี่ยวข้องกับการส่งเสริมพัฒนากิจการพาณิชยนาวี เพื่อขับเคลื่อนและส่งเสริมการขนส่งทางน้ําอย่างยั่งยืน
รัฐบาลไทย-ข่าวทำเนียบรัฐบาล-ประเทศไทยย้ำเจตนารมณ์ร่วมประชาคมโลกรักษาความหลากหลายทางชีวภาพควบคู่การพัฒนาเศรษฐกิจที่ยั่งยืน
วันอังคารที่ 13 มิถุนายน 2566
13/06/2566
ประเทศไทยย้ําเจตนารมณ์ร่วมประชาคมโลกรักษาความหลากหลายทางชีวภาพควบคู่การพัฒนาเศรษฐกิจที่ยั่งยืน
ประเทศไทยย้ําเจตนารมณ์ร่วมประชาคมโลกรักษาความหลากหลายทางชีวภาพควบคู่การพัฒนาเศรษฐกิจที่ยั่งยืน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 13 มิ.ย. 66 ได้รับทราบผลการประชุมสมัชชาภาคีอนุสัญญาว่าด้วยความหลากหลายทางชีวภาพ และประชุมที่เกี่ยวข้อง ซึ่งเลขาธิการสํานักงานนโยบายและแผนทรัพยากรธรรมชาติและสิ่งแวดล้อม (สผ.) เป็นหัวหน้าคณะฝ่ายไทยเข้าประชุมร่วมกับรัฐมนตรีและผู้บริหารระดับสูงจากประเทศภาคีอนุสัญญาฯ 139 ประเทศ
ทั้งนี้ ในที่ประชุมระดับสูงได้แสดงความกังวลต่อความเสื่อมโทรมของระบบนิเวศและการสูญเสียความหลากหลายทางชีวภาพที่เพิ่มขึ้นอย่างรวดเร็วในทศวรรษที่ผ่านมา โดยเลขาธิการ สผ. ได้กล่าวถ้อยแถลงต่อที่ประชุมแสดงเจตนารมณ์ของประเทศไทยร่วมกับประชาคมโลกในการดําเนินงานให้บรรลุตามวัตถุประสงค์ของอนุสัญญาฯ ซึ่งไทยได้ดําเนินการอนุรักษ์ ฟื้นฟู และใช้ประโยชน์จากความหลากหลายทางชีวภาพควบคู่กับการพัฒนาเศรษฐกิจอย่างยั่งยืน
โดยเน้นย้ําการส่งเสริม BCG Model โดยความร่วมมือจากทุกภาคส่วนทั้งทวิภาคีและพหุภาคี การสนับสุนกลไกทางการเงิน แลกเปลี่ยนเทคโนโลยีและเสริมสร้างสมรรถนะเพื่อหยุดยั้งการสูญเสียความหลาหลายทางชีวภาพ เพื่อบรรลุเป้าหมายการพัฒนาที่ยั่งยืนภายใน ค.ศ.2030 ซึ่งส่งผลให้ประชาคมโลกมีคุณภาพชีวิตที่ดีควบคู่กับการมีธรรมชาติที่สมบูรณ์ภายใน ค.ศ.2050
น.ส.ไตรศุลี กล่าวว่า ในส่วนของการประชุมระดับเจ้าหน้าที่ ผู้แทนจากประเทศภาคีอนุสัญญาฯ ได้มีการหารือในหลากหลายด้าน อาทิ ด้านนโยบาย ได้มีการรับรอง (ร่าง) กรอบงานความหลากหลายชีวิตภาพของโลกหลังปี ค.ศ. 2020 ซึ่งมีสาระสําคัญเป็นการเปลี่ยนชื่อเป็นกรอบงานคุณหมิง-มอนทรีออล และกําหนดวัตถุประสงค์เพื่อบรรลุวิสัยทัศน์ที่จะให้ประชาคมโลกมีคุณภาพชีวิตที่ดีควบคู่กับการมีธรรมชาติที่สมบูรณ์ภายในปี ค.ศ. 2050 และหยุดยั้งการสูญเสียและฟื้นฟูความหลากหลายทางชีวภาพภายในปี ค.ศ.2030
ด้านการเพิ่มประสิทธิภาพการดําเนินงานของอนุสัญญาฯ ภาคีอนุสัญญาฯ ได้พิจารณาแนวทางที่จะจัดตั้งกองทุนความหลากหลายทางชีวภาพเพื่อเป็นแหล่งเงินทุนใหม่และขอให้ภาคีจัดทําแผนการเงินระดับชาติด้านความหลากหลายทางชีวภาพเพื่อกระตุ้นรัฐบาล สถาบันการเงิน ธนาคาร และธุระกิจให้การสนับสนุนดําเนินงานมากขึ้น ส่วนด้านวิทยาศาสตร์และวิชาการนั้นได้มีการหารือถึงความหลาหลายทางชีวภาพทางทะเลและชายฝั่ง สุขภาพ ชนิดพันธุ์ต่างถิ่นที่ถูกรุกราน (Invasive Alien Species: IAS) สิ่งมีชีวิตดันแปลงพันธุกรรม (Living Modified Organisms: LMOs) เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เข้าพบเอกอัครราชทูตสาธารณรัฐประชาชนจีนประจำประเทศไทย ณ สถานเอกอัครราชทูตจีนประจำประเทศไทย
วันอังคารที่ 13 มิถุนายน 2566
รัฐมนตรีว่าการกระทรวงวัฒนธรรม เข้าพบเอกอัครราชทูตสาธารณรัฐประชาชนจีนประจําประเทศไทย ณ สถานเอกอัครราชทูตจีนประจําประเทศไทย
รัฐมนตรีว่าการกระทรวงวัฒนธรรม เข้าพบเอกอัครราชทูตสาธารณรัฐประชาชนจีนประจําประเทศไทย ณ สถานเอกอัครราชทูตจีนประจําประเทศไทย
รัฐมนตรีว่าการกระทรวงวัฒนธรรม เข้าพบเอกอัครราชทูตสาธารณรัฐประชาชนจีนประจําประเทศไทย ณ สถานเอกอัครราชทูตจีนประจําประเทศไทย
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าพบนายหาน จื้อเฉียง (H.E. Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย เพื่อขอบคุณที่สถานเอกอัครราชทูตสาธารณรัฐประชาชนจีนประจําประเทศไทย ได้ให้การสนับสนุนการดําเนินงานทางวัฒนธรรม และเข้าร่วมกิจกรรมทางวัฒนธรรม กับกระทรวงวัฒนธรรมด้วยดีเสมอมา ณ สถานเอกอัครราชทูตจีนประจําประเทศไทย ถนนรัชดาภิเษก กรุงเทพฯ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สนับสนุนสินค้าดาวเด่นจังหวัดชายแดนภาคใต้ เชื่อมโยงสู่ตลาดการค้าเสรีอาเซียน ขยายการส่งออกไปตลาดต่างประเทศ
วันอังคารที่ 13 มิถุนายน 2566
13/06/2566
​โฆษกรัฐบาลเผย นายกฯ สนับสนุนสินค้าดาวเด่นจังหวัดชายแดนภาคใต้ เชื่อมโยงสู่ตลาดการค้าเสรีอาเซียน ขยายการส่งออกไปตลาดต่างประเทศ
​โฆษกรัฐบาลเผย นายกฯ สนับสนุนสินค้าดาวเด่นจังหวัดชายแดนภาคใต้ เชื่อมโยงสู่ตลาดการค้าเสรีอาเซียน ขยายการส่งออกไปตลาดต่างประเทศ พร้อมส่งเสริมให้พัฒนาสินค้าตอบสนองความต้องการของตลาดและผู้บริโภค
วันนี้ (13 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการดําเนินงาน สนับสนุนสินค้าดาวเด่นจังหวัดปัตตานี พร้อมสนับสนุนการใช้ประโยชน์ FTA ขยายการส่งออกสินค้าของดีปัตตานี ภายใต้โครงการ “การสร้างเครือข่ายเชื่อมโยง 4 จังหวัดชายแดนภาคใต้ สู่ตลาดการค้าเสรีอาเซียน” ส่งเสริมการพัฒนาสินค้าให้ตอบสนองความต้องการของตลาดและผู้บริโภค
โฆษกประจําสํานักนายกรัฐมนตรี กล่าวว่า กรมเจรจาการค้าระหว่างประเทศ กระทรวงพาณิชย์ ร่วมกับหน่วยงานพันธมิตร จัดสัมมนาสนับสนุนสินค้าดาวเด่นของจังหวัดปัตตานี ภายใต้โครงการ “การสร้างเครือข่ายเชื่อมโยง 4 จังหวัดชายแดนภาคใต้ สู่ตลาดการค้าเสรีอาเซียน” เมื่อวันที่ 1 มิถุนายน 2566 ที่ผ่านมา ณ โรงแรมซี.เอส. จังหวัดปัตตานี โดยภายในงานเน้นการนําความรู้เรื่องความตกลงการค้าเสรี (FTA) กฎระเบียบทางการค้า กลยุทธ์การทําตลาด และแนวโน้มตลาดต่างประเทศ ให้กับผู้ประกอบการ วิสาหกิจชุมชน และเกษตรกรกว่า 150 ราย และเปิดโอกาสให้ผู้เข้าร่วมงาน จัดแสดงและจําหน่ายสินค้า เช่น ผ้าบาติก ข้าวเกรียบปลา ลูกหยี น้ําผึ้งชันโรง และขิงผง พร้อมส่งเสริมการพัฒนาสินค้าให้ตอบโจทย์ความต้องการของตลาด และผู้บริโภค ซึ่งให้ความสําคัญเรื่องสิ่งแวดล้อมและความยั่งยืน รวมถึงได้ลงพื้นที่พบปะผู้ประกอบการ วิสาหกิจชุมชน และเกษตรกรในพื้นที่ เพื่อรับฟังข้อมูลการผลิตและการจําหน่ายสินค้า ทั้งอาหารทะเลแปรรูปและผ้าบาติก
ทั้งนี้ ข้อมูลสถิติสินค้าส่งออกที่สําคัญของจังหวัดปัตตานี เมื่อปี 2565 ดังนี้
- การส่งออกปูสด แช่เย็น แช่แข็ง นึ่งหรือต้ม และปูกระป๋อง ไปยังตลาดโลก มูลค่า 46 ล้านดอลลาร์สหรัฐฯ โดยมีตลาดส่งออกสําคัญ เช่น จีน ออสเตรเลีย และเกาหลีใต้
- การส่งออกข้าวเกรียบที่มีเนื้อปลาเป็นส่วนผสม และปลาปรุงแต่ง มีมูลค่า 103 ล้านดอลลาร์สหรัฐฯ โดยมีตลาดส่งออกสําคัญ เช่น จีน ออสเตรเลีย และกัมพูชา
- การส่งออกปลาแห้ง ใส่เกลือ หรือ รมควัน มูลค่า 52.34 ล้านดอลลาร์สหรัฐฯ โดยมีตลาดส่งออกสําคัญ เช่น ญี่ปุ่น ศรีลังกา และสหรัฐฯ
- การส่งออกผ้าผืน โดยเฉพาะ บาติก มูลค่า 0.71 ล้านดอลลาร์สหรัฐ ตลาดส่งออกสําคัญ เช่น อินเดีย ปากีสถาน และเวียดนาม
“นายกรัฐมนตรีสนับสนุนการทํางานของหน่วยงานที่เกี่ยวข้องทั้งส่วนท้องถิ่นและส่วนกลาง ในการผลักดันสินค้าดาวเด่นของจังหวัดปัตตานี ผ่านการใช้ประโยชน์จาก FTA ซึ่งจะเป็นเเนวทางสําคัญให้เเก่จังหวัดอื่น สร้างสรรค์สินค้าประจําจังหวัด ทั้งสินค้า OTOP หรือสินค้า GI เพื่อเพิ่มลู่ทางการค้าได้ในอนาคต พร้อมเชื่อมั่นว่า การใช้ประโยชน์จาก FTA จะช่วยเปิดโอกาสทางธุรกิจในตลาดส่งออก ลดอุปสรรคทางการค้าให้ผู้ประกอบการในไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ตลาดเครื่องมือแพทย์ของไทย “เติบโตต่อเนื่อง” คาดปี 2570 มูลค่ากว่า แสนล้านบาท
วันอังคารที่ 13 มิถุนายน 2566
ตลาดเครื่องมือแพทย์ของไทย “เติบโตต่อเนื่อง” คาดปี 2570 มูลค่ากว่า แสนล้านบาท
.....
สมาคมอุตสาหกรรมเทคโนโลยีเครื่องมือแพทย์ไทย คาดว่า ในปี 2570 ตลาดเครื่องมือแพทย์ของไทย จะมีมูลค่ากว่า 3.38 พันล้านเหรียญสหรัฐ หรือกว่าแสนล้านบาท โดยมีอัตราเติบโตเฉลี่ยที่ 8.1% ในช่วงระหว่างปี 2562 - 2570 ขณะที่ ตลาดเครื่องมือแพทย์ของโลกเติบโตเฉลี่ยปีละ 6.1% และคาดว่าจะมีมูลค่า 7.44 แสนล้านเหรียญสหรัฐในปี 2570
.
งานวิจัยของธนาคารกรุงศรีอยุธยาพบว่า ปี 2565 – 2566 มูลค่าจําหน่ายเครื่องมือแพทย์ในประเทศไทย เติบโตเฉลี่ย 5.0 – 7.0% ต่อปี และมีความต้องการเพิ่มขึ้นต่อเนื่องทั้งในและต่างประเทศ เป็นผลมาจาก อัตราการเจ็บป่วยมีแนวโน้มเพิ่มขึ้นจากโรคไม่ติดต่อเรื้อรัง จํานวนผู้ป่วยต่างชาติกลับมาใช้บริการในไทยเพิ่มขึ้น ผู้ประกอบการรพ. มีแผนขยายการลงทุนต่อเนื่อง กระแสการใส่ใจสุขภาพและการดูแลสุขภาพแบบครบวงจรเพิ่มขึ้นทั่วโลก ประเทศคู่ค้าหลักของไทยมีความต้องการต่อเนื่อง นโยบายสนับสนุนการพัฒนาไทยเป็นศูนย์กลางสุขภาพนานาชาติ และการพัฒนาผลิตภัณฑ์/นวัตกรรมการแพทย์ใหม่ที่ใช้เทคโนโลยีขั้นสูงมากขึ้น
.
อ่านเพิ่มเติม คลิก >>https://www.thaigov.go.th/news/contents/details/69131
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวง ขยายกรมทางหลวงขยาย 4 ช่องจราจร ทางหลวงหมายเลข 207 สายบ้านวัด – อำเภอประทาย จังหวัดนครราชสีมา แล้วเสร็จ
วันอังคารที่ 13 มิถุนายน 2566
กรมทางหลวง ขยายกรมทางหลวงขยาย 4 ช่องจราจร ทางหลวงหมายเลข 207 สายบ้านวัด – อําเภอประทาย จังหวัดนครราชสีมา แล้วเสร็จ
....
กรมทางหลวง กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 207 สายบ้านวัด - อําเภอประทาย จังหวัดนครราชสีมา จาก 2 ช่องจราจร เป็น 4 ช่องจราจร ระยะทางยาว 27 กิโลเมตร แล้วเสร็จ ตามนโยบายกระทรวงคมนาคมเพื่อสนับสนุนการพัฒนาเศรษฐกิจและสังคมของประเทศอย่างมั่นคง ทางหลวงหมายเลข 207 มีปริมาณการจราจรที่เพิ่มขึ้นและหนาแน่นมาก ทําให้การจราจรติดขัด อีกทั้งสายบ้านวัด - อําเภอประทาย เป็นตอนเดียวที่ยังเป็น 2 ช่องจราจร กรมทางหลวง (ทล.) จึงก่อสร้างขยายถนนสายบ้านวัด - อําเภอประทาย อยู่ในพื้นที่ อําเภอคง จังหวัดนครราชสีมา จาก 2 ช่องจราจร เป็นมาตรฐานทางชั้นพิเศษ 4 ช่องจราจร ระหว่าง กม.0+650 – กม.8+000 และ กม.16+522 – กม.36+172 ระยะทางยาวประมาณ 27 กิโลเมตร ผิวทางแอสฟัลต์คอนกรีต ผิวจราจรกว้างช่องจราจรละ 3.50 เมตร ไหล่ทางด้านนอกกว้าง 2.50 เมตร แบ่งทิศทางการจราจรด้วยเกาะกลางแบบกําแพงกั้น (Concrete Barrier Median) มีงานก่อสร้างสะพานข้ามคลอง รวมการติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 977 ล้านบาท
การดําเนินการดังกล่าว ทําให้ทางหลวงหมายเลข 207 มี 4 ช่องจราจรตลอดทั้งสาย ทําให้เกิดระบบทางหลวงที่ทันสมัย สะดวกและปลอดภัย มีประสิทธิภาพกระจายความเจริญและการพัฒนาสู่ภูมิภาคได้ อีกทั้งจะทําให้ระบบคมนาคมขนส่งทางถนน มีความสามารถรองรับการพัฒนาเศรษฐกิจในอนาคต ส่งเสริมการพัฒนาอุตสาหกรรมและการท่องเที่ยว รวมถึงเกิดประโยชน์แก่ผู้สัญจรในเส้นทางทําให้ประหยัดเวลาและค่าใช้จ่ายในการคมนาคมขนส่งทําให้ประชาชนมีความเป็นอยู่ที่ดีขึ้น ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่าย ตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.สุชาติ มอบ ปลัดฯ ร่วมประชุมรัฐมนตรีแรงงานอาเซียน ณ นครเจนีวา สมาพันธรัฐสวิส
วันอังคารที่ 13 มิถุนายน 2566
13/06/2566
รมว.สุชาติ มอบ ปลัดฯ ร่วมประชุมรัฐมนตรีแรงงานอาเซียน ณ นครเจนีวา สมาพันธรัฐสวิส
รมว.สุชาติ มอบ ปลัดฯ ร่วมประชุมรัฐมนตรีแรงงานอาเซียน ณ นครเจนีวา สมาพันธรัฐสวิส
เมื่อวันที่13มิถุนายน2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นายบุญชอบสุทธมนัสวงษ์ปลัดกระทรวงแรงงานร่วมการประชุมรัฐมนตรีแรงงานอาเซียนโดยมีนางสาวอิดาเฟาซิยะ(H.E.Ms.Ida Fauziyah)รัฐมนตรีว่าการกระทรวงแรงงานของอินโดนีเซียเป็นประธานการประชุมณนครเจนีวาสมาพันธรัฐสวิส
นายบุญชอบกล่าวว่าการประชุมรัฐมนตรีแรงงานอาเซียนที่นครเจนีวาในครั้งนี้มีประเทศอินโดนีเซียเป็นเจ้าภาพที่ประชุมได้มีวาระสําคัญที่คุณกิลเบิร์ตเอฟฮองโบ(Mr. Gilbert F. Houngbo)ผู้อํานวยการใหญ่องค์การแรงงานระหว่างประเทศคนใหม่ได้ขอความร่วมมือจากประเทศสมาชิกอาเซียนเพื่อให้ความร่วมมือในการสนับสนุนโครงการต่างๆที่มีความร่วมมือกันให้แน่นแฟ้นมากยิ่งขึ้นซึ่งผู้อํานวยการใหญ่ไอแอลโอยังได้ชื่นชมประเทศสมาชิกอาเซียนที่มีความแข็งแกร่งในการทํางานร่วมกันมาโดยตลอดอยู่แล้ว
นายบุญชอบกล่าวต่อว่าผู้อํานวยการใหญ่ไอแอลโอยังได้หยิบยกประเด็นการรวมกลุ่มระดับโลกเพื่อความยุติธรรมทางสังคม(Global Coalition for Social Justice)ซึ่งเป็นประเด็นแนวคิดหลักที่ได้ให้ความสําคัญในการประชุมใหญ่ประจําปีองค์การแรงงานระหว่างประเทศสมัยที่111ในปีนี้และได้เน้นย้ําถึงความสําคัญอีกครั้งเพื่อให้ประเทศสมาชิกอาเซียนได้ร่วมมือกันขับเคลื่อนให้เป็นรูปธรรมต่อไปอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-PM supports leveraging of FTA in promoting export of Pattani’s provincial-star products
วันอังคารที่ 13 มิถุนายน 2566
13/06/2566
PM supports leveraging of FTA in promoting export of Pattani’s provincial-star products
PM supports leveraging of FTA in promoting export of Pattani’s provincial-star products
June 13, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the implementation of Ministry of Commerce’s Department of Trade Negotiations (DTN) to promote Pattani’s provincial-star products.
DTN has collaborated with partner agencies to organize a seminar on “Networking of Four Southern Border Provinces Toward ASEAN FTA” on June 1, 2023 in Pattani province. The seminar focused on the topics of FTA, trade rules and regulations, marketing strategies, and foreign market trends, and was participated by over 150 OTOP/ community enterprise entrepreneurs and farmers. Participants were also briefed on product development to meet market and consumer needs, and the importance of sustainability and environmental awareness. Local products, such as batiks, fish chips, velvet tamarind, honey, and ginger powder, were also displayed and sold at the event.
According to Pattani’s 2022 export statistics, key exported products include:
Fresh, chilled, frozen, steamed or boiled crabs and canned crabs, worth US$46 million. Major export markets are China, Australia, and South Korea
Fish chips and flavored fish, worth US$103 million. Major export markets are China, Australia, and Cambodia
Dried salted or smoked fish, worth US$52.34 million. Major export markets are Japan, Sri Lanka, and the U.S.
Batiks, worth US$0.71 million. Major export markets are India, Pakistan, and Vietnam
The Government Spokesperson emphasized the Prime Minister’s support for concerned agencies to leverage FTA in promoting an export of Pattani’s provincial-star products, which would help minimize trade barriers and set an example for other provinces to promote and develop their OTOP/GI products for export.
รัฐบาลไทย-ข่าวทำเนียบรัฐบาล-ครม. ขยายระยะเวลาประกาศสถานการณ์ฉุกเฉินในพื้นที่จังหวัดชายแดนภาคใต้ อีก 3 เดือน สิ้นสุดในวันที่ 19 กันยายน 2566
วันอังคารที่ 13 มิถุนายน 2566
13/06/2566
ครม. ขยายระยะเวลาประกาศสถานการณ์ฉุกเฉินในพื้นที่จังหวัดชายแดนภาคใต้ อีก 3 เดือน สิ้นสุดในวันที่ 19 กันยายน 2566
ครม. ขยายระยะเวลาประกาศสถานการณ์ฉุกเฉินในพื้นที่จังหวัดชายแดนภาคใต้ อีก 3 เดือน สิ้นสุดในวันที่ 19 กันยายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (13 มิถุนายน 2566) รับทราบตามมติ ของคณะกรรมการบริหารสถานการณ์ฉุกเฉินครั้งที่ 2 / 2566 เห็นชอบแผนปฎิบัติการปรับลดพื้นที่การประกาศใช้พระราชกําหนดการบริหารราชการในสถานการณ์ฉุกเฉิน พ.ศ. 2548 ห้วงปี 2566 - 2570 (ฉบับแก้ไข) ของ กอ.รมน. และให้ความเห็นชอบการขยายระยะเวลาการประกาศสถานการณ์ฉุกเฉินที่มีความร้ายแรงในพื้นที่จังหวัดชายแดนภาคใต้ (ยกเว้นอําเภอศรีสาคร อําเภอสุไหงโก-ลก อําเภอแว้ง อําเภอสุคิริน จังหวัดนราธิวาส อําเภอยะหริ่ง อําเภอมายอ อําเภอไม้แก่น และอําเภอแม่ลาน จังหวัดปัตตานี และอําเภอเบตง อําเภอกาบัง จังหวัดยะลา) ออกไปอีก 3 เดือน ตั้งแต่วันที่ 20 มิถุนายน 2566 และสิ้นสุดในวันที่ 19 กันยายน 2566 เป็นครั้งที่ 72 เพื่อให้เกิดความต่อเนื่องในการปฏิบัติงานของเจ้าหน้าที่ เป็นการป้องกัน ระงับ ยับยั้งเหตุการณ์ในพื้นที่ได้อย่างทันท่วงที รวมทั้งจะเป็นประโยชน์ต่อการดูแลรักษาความสงบ และความปลอดภัยในชีวิตและทรัพย์สินของพี่น้องประชาชนในพื้นที่ ต่อไปด้วย //
รัฐบาลไทย-ข่าวทำเนียบรัฐบาล-ชมรมกีฬาสำนักงบประมาณกลาโหม ขอเชิญชวนกำลังพลและบุคคลทั่วไป เข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
วันอังคารที่ 13 มิถุนายน 2566
ชมรมกีฬาสํานักงบประมาณกลาโหม ขอเชิญชวนกําลังพลและบุคคลทั่วไป เข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
ในวันอาทิตย์ที่ 6 สิงหาคม 2566 ณ สํานักงานปลัดกระทรวงกลาโหม (ศรีสมาน) จ.นนทบุรี
รัฐบาลไทย-ข่าวทำเนียบรัฐบาล-อย่าเชื่อ ! SMS ลวงคนว่างงาน กดรับเงิน 2,000 บาท
วันอังคารที่ 13 มิถุนายน 2566
อย่าเชื่อ ! SMS ลวงคนว่างงาน กดรับเงิน 2,000 บาท
.....
กรมการจัดหางาน เตือนประชาชนอย่าหลงเชื่อ SMS แอบอ้างชื่อกรมการจัดหางาน เนื้อความว่า “คุณได้รับเงินชดเชยระหว่างว่างงานตามนโยบายของรัฐบาล จํานวน 2,000 บาท เป็นรายชื่อตกหล่น ให้ยืนยันสิทธิ์ย้อนหลัง” พร้อมแนบลิงก์ให้กด เมื่อกดแล้วจะถูกขอข้อมูลส่วนตัว เช่น ชื่อ-นามสกุล เบอร์โทรศัพท์ ยืนยันว่า กรมฯ ไม่มีนโยบายส่ง SMS แจ้งผู้ประกันตนกรณีว่างงานให้ขอรับเงินทดแทนผ่านช่องทางไลน์
.
ผู้ประกันตน ม.33 ที่ถูกเลิกจ้าง ลาออกจากงาน หรือสิ้นสุดสัญญาจ้าง สามารถรับสิทธิประโยชน์ทดแทนกรณีว่างงานได้ โดยต้องขึ้นทะเบียนผู้ว่างงานทาง e-service ของกรมฯ ที่เว็บไซต์ e-service.doe.go.th ภายใน 30 วัน นับแต่วันที่ออกจากงาน และรายงานตัวตามกําหนดนัดผ่านเว็บไซต์เดียวกันไม่น้อยกว่าเดือนละ 1 ครั้ง
.
ประชาชนที่ได้รับ SMS น่าสงสัยจากกรมการจัดหางาน สอบถามได้ที่ สํานักงานจัดหางานทั่วประเทศ กรมการจัดหางาน โทร.1694 หรือ สายด่วนกระทรวงแรงงาน โทร.1506 กด 2 กรมการจัดหางาน
.
ส่วนผู้แอบอ้างหน่วยงานรัฐส่งข้อความหลอกลวง มีความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 ระวางโทษจําคุกไม่เกิน 5 ปี ปรับไม่เกิน 100,000 บาท หรือทั้งจําทั้งปรับ และ พ.ร.บ.เครื่องหมายราชการ พ.ศ.2482 จําคุกไม่เกิน 1 ปี และปรับไม่เกิน 2,000 บาท
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Cabinet approves extension of Emergency Decree in Southern border provinces
วันอังคารที่ 13 มิถุนายน 2566
Cabinet approves extension of Emergency Decree in Southern border provinces
Cabinet approves extension of Emergency Decree in Southern border provinces
June 13, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet acknowledged a resolution of the Emergency Situation Administration Committee, in its 2/2023 meeting, which approved an action plan to scale down the areas in force under the Emergency Decree on Public Administration in Emergency Situations, B.E. 2548 (2005) (revised) and extend the emergency decree for another 3 months, starting from June 20 to September 19, 2023, to allow work continuity and ensure safety of lives and property of local residents. This is the 72nd extension of the Emergency Decree, which will take effect throughout the Southern border provinces, except in Si Sakhon, Sungai Kolok, Waeng and Sukhirin districts in Narathiwat; Yaring, Mayo, Mai Kaen and Mae Lan districts in Pattani; and Betong and Kabang districts in Yala.
รัฐบาลไทย-ข่าวทำเนียบรัฐบาล-ดีอีเอส สร้างการรับรู้ เพื่อรู้เท่าทัน รับมือข่าวปลอมในสถานศึกษา
วันอังคารที่ 13 มิถุนายน 2566
ดีอีเอส สร้างการรับรู้ เพื่อรู้เท่าทัน รับมือข่าวปลอมในสถานศึกษา
ดีอีเอส สร้างการรับรู้ เพื่อรู้เท่าทัน รับมือข่าวปลอมในสถานศึกษา
วันนี้ (13 มิ.ย. 2566) นางสาวกรรวี สิทธิชีวภาพ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เปิดงาน “การจัดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอม ในสถานศึกษา ครั้งที่ 3” ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center: AFNC)เพื่อสร้างความตระหนักรู้เพื่อรู้เท่าทันและรับมือกับข่าวปลอมให้กับกลุ่มบุคลากรทางการศึกษาและทางการแพทย์ในการรับข้อมูลข่าวสารอย่างมีวิจารณญาณก่อนจะเผยแพร่หรือส่งต่อในอินเทอร์เน็ตและมีส่วนร่วมในการจัดการกับปัญหาข่าวปลอมและการเผยแพร่ข้อมูลที่ถูกต้อง รวมทั้งสิ้นกว่า 200 คน ในรูปแบบไฮบริด (ทั้ง onsite และ online) ณ ห้องชมพูพล โรงแรมเมืองลิกอร์ อ.เมือง จ.นครศรีธรรมราช
_______________________
รัฐบาลไทย-ข่าวทำเนียบรัฐบาล-ครม. รับทราบรายงานภาวะและแนวโน้มเศรษฐกิจไทยไตรมาสที่ 1 /2566  ของคณะกรรมการนโยบายการเงิน (กนง.)
วันอังคารที่ 13 มิถุนายน 2566
13/06/2566
ครม. รับทราบรายงานภาวะและแนวโน้มเศรษฐกิจไทยไตรมาสที่ 1 /2566  ของคณะกรรมการนโยบายการเงิน (กนง.)
ครม. รับทราบรายงานภาวะและแนวโน้มเศรษฐกิจไทยไตรมาสที่ 1 /2566  ของคณะกรรมการนโยบายการเงิน (กนง.)
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (13 มิถุนายน 2566) รับทราบรายงานภาวะและแนวโน้มเศรษฐกิจไทยประจําไตรมาสที่ 1 ปี 2566 ของคณะกรรมการนโยบายการเงิน (กนง.) โดยมีการประเมินภาวะและแนวโน้มเศรษฐกิจไทย ไตรมาสที่ 1/2566 ดังนี้
1. เศรษฐกิจโลก : เศรษฐกิจประเทศคู่ค้าของไทยมีแนวโน้มขยายตัวในอัตราร้อยละ 2.5 และร้อยละ 2.9 ในปี 2566 และ 2567 ตามลําดับ จากแรงส่งของภาคบริการของเศรษฐกิจสหรัฐฯ และกลุ่มยุโรป และเศรษฐกิจของจีนที่ขยายตัวหลังการยกเลิกมาตรการควบคุมโรค ส่งผลให้กิจกรรมทางเศรษฐกิจฟื้นตัว ส่วนอัตราเงินเฟ้อคาดการณ์ของประเทศเศรษฐกิจหลักยังสูงกว่ากรอบเป้าหมาย ส่งผลให้นโยบายทางการเงินของธนาคารกลางส่วนใหญ่ยังคงเข้มงวด เพื่อดูแลอัตราเงินเฟ้อที่อยู่ในระดับสูง
2. เศรษฐกิจไทย : มีแนวโน้มฟื้นตัวต่อเนื่อง โดยขยายตัวร้อยละ 3.6 และ 3.8 ในปี 2566 และ 2567 ตามลําดับ จากการฟื้นตัวของภาคการท่องเที่ยว โดยจํานวนนักท่องเที่ยวต่างชาติ คาดว่าจะอยู่ที่ 28 ในปี 2566 และ 35 ล้านคน ในปื2567 การบริโภคของภาคเอกชนมีแนวโน้มขยายตัวที่ร้อยละ 4.0 โดยเฉพาะภาคบริการที่เกี่ยวเนื่องกับการท่องเที่ยว ขณะที่การส่งออกของไทยมีแนวโน้มหดตัวเล็กน้อยที่ร้อยละ 0.7 จากการชะลอตัวของอุปสงค์ประเทศคู่ค้า อย่างไรก็ตาม การส่งออกสินค้ามีแนวโน้มฟื้นตัวในช่วงครึ่งหลังของปีตามของอุปสงค์โลก โดยมูลค่าการส่งออกสินค้าของไทย ปี 2567 คาดว่าจะขยายตัวที่ร้อยละ 4.3 และอัตราเงินเฟ้อทั่วไป จะอยู่ที่ร้อยละ 2.9 และร้อยละ 2.4 ในปี 2566 และ 2567 ตามลําดับ ทั้งนี้ ประเมินว่า อัตราเงินเฟ้อจะเริ่มมีแนวโน้มกลับสู่เป้าหมายได้ในช่วงไตรมาสที่ 2 ของปี 2566
3. ภาวะการเงิน โดยรวมอยู่ในระดับผ่อนคลาย โดยตึงตัวขึ้นบ้างตามอัตราดอกเบี้ยธนาคารพาณิชย์ และอัตราผลตอบแทนพันธบัตรระยะสั้น ค่าเงินบาทเฉลี่ยอยู่ที่ 33.93 บาทต่อดอลลาร์สหรัฐ แข็งค่าขึ้นจากค่าเฉลี่ยไตรมาสก่อนเนื่องจากการประกาศเปิดประเทศของจีนและการคาดการณ์ การฟื้นตัวของภาคการท่องเที่ยวไทย
ทั้งนี้ กนง. ประเมินว่า ระบบการเงินไทยโดยรวมอย่างมีเสถียรภาพแต่ต้องติดตามพัฒนาการตลาดการเงินโลกและปัญหาสถาบันการเงินในประเทศเศรษฐกิจหลัก ขณะที่เศรษฐกิจไทยมีแนวโน้มขยายตัวต่อเนื่อง จากภาคการท่องเที่ยวและการบริโภคของเอกชนเป็นสําคัญ อย่างไรก็ตามยังต้องติดตามความเสี่ยงเงินเฟ้อจากแรงกดดันด้านอุปสงค์ที่อาจเพิ่มขึ้น โดยการปรับขึ้นอัตราดอกเบี้ยนโยบายนั้น ต้องสอดคล้องกับแนวโน้มเศรษฐกิจและเงินเฟ้อ ภซึ่งมติ กนง. ล่าสุดเมื่อวันที่ 29 มีนาคม 2566 ที่ผ่านมา ให้ขึ้นอัตราดอกเบี้ยนโยบายจากร้อยละ 1.5 เป็นร้อยละ 1.75 ต่อปี //
รัฐบาลไทย-ข่าวทำเนียบรัฐบาล-กรมเจ้าท่า ขุดลอกแม่น้ำลาว จ.พะเยา รองรับน้ำในฤดูน้ำหลาก
วันอังคารที่ 13 มิถุนายน 2566
กรมเจ้าท่า ขุดลอกแม่น้ําลาว จ.พะเยา รองรับน้ําในฤดูน้ําหลาก
...
ตามนโยบายรัฐบาลและกระทรวงคมนาคม ได้ให้กรมเจ้าท่า เร่งขุดลอก เพื่อบรรเทาความเดือดร้อนของประชาชน โดย ดําเนินการขุดลอก พัฒนาและบํารุงรักษาร่องน้ํา เพื่อรองรับในฤดูน้ําหลาก การระบายน้ํา และการอุปโภคและบริโภค
สํานักพัฒนาและบํารุงรักษาทางน้ําที่ 7 หน่วยปฏิบัติงานขุดลอกแม่น้ําลาว ตําบลแม่ลาว อําเภอเชียงคํา จังหวัดพะเยา ดําเนินการขุดลอก โดยรถขุด ชม.10 ความกว้างก้นร่องน้ํา 15 - 20 เมตร ระยะทาง 2,475 เมตร ปริมาณวัสดุขุดลอก 43,240 ลูกบาศก์เมตร ระยะเวลาดําเนินการ 120 วัน ปัจจุบัน ดําเนินการขุดลอก ปรับสภาพร่องน้ําและตลิ่งทั้งสองฝั่ง ช่วง กม. 31+000 ถึง 31+100 ผลที่คาดว่าจะได้รับหลังการขุดลอก เพิ่มพื้นที่หน้าตัดของร่องน้ํา รองรับน้ําในฤดูน้ําหลาก การอุปโภค บริโภค และการเกษตร ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก ประมาณ 300 ครัวเรือน พื้นที่ทางการเกษตร ประมาณ 5,000 ไร่
รัฐบาลไทย-ข่าวทำเนียบรัฐบาล-​กิจกรรมการศึกษาพระประวัติพระบิดาแห่งกองทัพอากาศ เนื่องในโอกาส “วันพระบิดาแห่งกองทัพอากาศไทย 13 มิถุนายน 2566”
วันอังคารที่ 13 มิถุนายน 2566
​กิจกรรมการศึกษาพระประวัติพระบิดาแห่งกองทัพอากาศ เนื่องในโอกาส “วันพระบิดาแห่งกองทัพอากาศไทย 13 มิถุนายน 2566”
ขอเชิญเยาวชนระดับชั้นมัธยมศึกษามาร่วมกันย้อนอดีต และรําลึกในพระกรุณาธิคุณของพระบิดาแห่งกองทัพอากาศไทย ผ่านการรับชมสารคดีเทิดพระเกียรติฯ และตอบคําถามเพื่อชิงรางวัล
รัฐบาลไทย-ข่าวทำเนียบรัฐบาล-ดีอีเอส รับมอบใบเกียรติคุณในกิจกรรมรับแลกขยะ "CRA Thank You ขอบคุณที่ทิ้งกัน"
วันพุธที่ 14 มิถุนายน 2566
ดีอีเอส รับมอบใบเกียรติคุณในกิจกรรมรับแลกขยะ "CRA Thank You ขอบคุณที่ทิ้งกัน"
ดีอีเอส รับมอบใบเกียรติคุณในกิจกรรมรับแลกขยะ "CRA Thank You ขอบคุณที่ทิ้งกัน"
วันนี้ (14 มิถุนายน 2566) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนสํานักงานปลัดกระทรวงดิจิทัลเพื่อเศรษฐกิจและสังคม เข้ารับมอบใบเกียรติคุณและร่วมงานแถลงข่าวปิดกิจกรรมรับแลกขยะ "CRA Thank You ขอบคุณที่ทิ้งกัน" ภายใต้โครงการรณรงค์ลดการใช้ผลิตภัณฑ์จากพลาสติก "คุณทําได้ เลิกใช้พลาสติก" ของราชวิทยาลัยจุฬาภรณ์ ที่ สป.ดศ. ได้ร่วมจัดกิจกรรมส่งเสริมคุณธรรม จริยธรรม "คุณทําได้ เลิกใช้พลาสติก" ประจําปี พ.ศ. 2566 เพื่อปลุกจิตสํานึกความรับผิดชอบต่อชุมชนและสังคม และกระตุ้นให้บุคลากร หน่วยงาน ช่วยกันลดและคัดแยกขยะพลาสติกประเภทใช้ครั้งเดียว ที่เป็นหนึ่งในสาเหตุของปัญหามลพิษพลาสติกและสิ่งแวดล้อมของประเทศ โดยมีเจ้าหน้าที่ศูนย์ปฏิบัติการต่อต้านการทุจริต (ศปท.) เข้าร่วมกิจกรรมด้วย ณ ห้องสมุดวิทยาลัยพยาบาลศาสตร์อัครราชกุมารี ชั้น 1 อาคารราชวิทยาลัยจุฬาภรณ์
____________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันการพัฒนาอุตสาหกรรมการแพทย์ครบวงจร และระบบการแพทย์ฉุกเฉิน ในพื้นที่ EEC
วันพุธที่ 14 มิถุนายน 2566
14/06/2566
โฆษกรัฐบาลเผย นายกฯ ผลักดันการพัฒนาอุตสาหกรรมการแพทย์ครบวงจร และระบบการแพทย์ฉุกเฉิน ในพื้นที่ EEC
โฆษกรัฐบาลเผย นายกฯ ผลักดันการพัฒนาอุตสาหกรรมการแพทย์ครบวงจร และระบบการแพทย์ฉุกเฉิน ในพื้นที่ EEC
วันนี้ (14 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและสนับสนุนการบูรณาการความร่วมมือระหว่างหน่วยงานที่เกี่ยวข้อง เพื่อยกระดับอุตสาหกรรมการแพทย์ครบวงจร ระบบการแพทย์ฉุกเฉิน ในพื้นที่เขตพัฒนาพิเศษภาคตะวันออก (EEC) เพื่อพัฒนาระบบการแพทย์ให้สามารถรองรับการบริการได้อย่างรวดเร็วครบวงจร สอดคล้องตามแนวนโยบายของรัฐบาล ที่ให้ความสําคัญกับการพัฒนาโครงสร้างพื้นฐานรองรับการให้บริการทางสังคม เพื่อยกระดับความเป็นอยู่ที่ดีขึ้นของประชาชน ซึ่งเป็นหัวใจสําคัญของการพัฒนาพื้นที่ EEC
โฆษกประจําสํานักนายกรัฐมนตรี กล่าวว่า สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ร่วมกับสถาบันการแพทย์ฉุกเฉินแห่งชาติ (สกฉ.) ลงนามบันทึกข้อตกลงความร่วมมือการยกระดับการให้บริการการแพทย์ฉุกเฉินในพื้นที่เขตพัฒนาพิเศษภาคตะวันออก เพื่อสร้างกลไกบริการด้านการแพทย์ฉุกเฉินในพื้นที่ EEC ให้เกิดประสิทธิภาพสูงสุด สนับสนุนการเข้าถึงระบบการแพทย์ฉุกเฉินของประชาชนในพื้นที่ EEC ได้อย่างรวดเร็วทั่วถึง ทั้งทางบก ทางน้ํา และทางอากาศ พัฒนาระบบที่มีมาตรฐาน พร้อมด้วยบุคลากรที่มีความเชี่ยวชาญ และมีหน่วยปฏิบัติการ สถานพยาบาล รองรับการบริการที่รวดเร็ว ทันเวลา และมีประสิทธิภาพ
นอกจากนี้ ภายใต้ความร่วมมือดังกล่าวจะสนับสนุนให้เกิดการลงทุนในธุรกิจบริการการแพทย์ฉุกเฉินในพื้นที่ EEC ผ่านการพัฒนาให้เกิดต้นแบบการร่วมลงทุน ผลักดันสิทธิประโยชน์สําหรับการลงทุนบริการการแพทย์ฉุกเฉินด้านอากาศยาน ตลอดจนสร้างโมเดลขับเคลื่อนเพื่อสนับสนุนให้เกิดธุรกิจบริการการแพทย์ฉุกเฉินเชิงพาณิชย์ในพื้นที่ EEC ซึ่งทั้งหมดนี้ จะเป็นการสร้างสภาพแวดล้อมที่เอื้อต่อการลงทุนในธุรกิจอุตสาหกรรมการแพทย์และสุขภาพครบวงจรในพื้นที่ EEC ต่อไป
“นายกรัฐมนตรีสนับสนุนการยกระดับการแพทย์ฉุกเฉินในพื้นที่ EEC เพื่อพัฒนาการบริการทางการแพทย์ในทุกรูปแบบให้มีประสิทธิภาพ รองรับการให้บริการในพื้นที่ EEC อีกทั้งสนับสนุนการลงทุนในอุตสาหกรรมการแพทย์ครบวงจร ซึ่งเป็นหนึ่งในอุตสาหกรรมเป้าหมายในพื้นที่ โดยมุ่งหวังว่า ความร่วมมือดังกล่าวจะช่วยเพิ่มประสิทธิภาพการบริการการแพทย์ฉุกเฉิน ยกระดับคุณภาพชีวิตของประชาชนในพื้นที่ ตลอดจนเป็นส่วนสําคัญในการสนับสนุนและดึงดูดให้เกิดการลงทุนในพื้นที่ EEC มากขึ้น” นายอนุชาฯ กล่าว.
รัฐบาลไทย-ข่าวทำเนียบรัฐบาล-ไทย ย้ำเจตนารมณ์ร่วมรักษาความหลากหลายทางชีวภาพ ควบคู่พัฒนาเศรษฐกิจที่ยั่งยืน
วันพุธที่ 14 มิถุนายน 2566
ไทย ย้ําเจตนารมณ์ร่วมรักษาความหลากหลายทางชีวภาพ ควบคู่พัฒนาเศรษฐกิจที่ยั่งยืน
.....
ที่ประชุม ครม. (13 มิ.ย. 66) รับทราบผลการประชุมสมัชชาภาคีอนุสัญญาว่าด้วยความหลากหลายทางชีวภาพ และประชุมที่เกี่ยวข้อง ซึ่งเลขาธิการสํานักงานนโยบายและแผนทรัพยากรธรรมชาติและสิ่งแวดล้อม (สผ.) เป็นหัวหน้าคณะฝ่ายไทยร่วมประชุมกับประเทศภาคีอนุสัญญาฯ 139 ประเทศ
.
ที่ประชุมได้แสดงความกังวลต่อความเสื่อมโทรมของระบบนิเวศและการสูญเสียความหลากหลายทางชีวภาพที่เพิ่มขึ้นอย่างรวดเร็วในทศวรรษที่ผ่านมา ซึ่งประเทศไทยได้แสดงเจตนารมณ์ร่วมกับประชาคมโลกในการดําเนินงานให้บรรลุตามวัตถุประสงค์ของอนุสัญญาฯ ซึ่งไทยได้ดําเนินการอนุรักษ์ ฟื้นฟู และใช้ประโยชน์จากความหลากหลายทางชีวภาพควบคู่กับการพัฒนาเศรษฐกิจอย่างยั่งยืน
.
พร้อมเน้นย้ําการส่งเสริม BCG Model โดยความร่วมมือจากทุกภาคส่วน สนับสนุนกลไกทางการเงิน แลกเปลี่ยนเทคโนโลยีและเสริมสร้างสมรรถนะเพื่อหยุดยั้งการสูญเสียความหลากหลายทางชีวภาพ เพื่อบรรลุเป้าหมายการพัฒนาที่ยั่งยืนภายใน ค.ศ.2030 ซึ่งส่งผลให้ประชาคมโลกมีคุณภาพชีวิตที่ดีควบคู่กับการมีธรรมชาติที่สมบูรณ์ภายใน ค.ศ.2050
.
อ่านเพิ่มเติม คลิก https://www.thaigov.go.th/news/contents/details/69211
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ไฟเขียว! 5 แนวทางส่งเสริมใช้เอทานอลในอุตสาหกรรมพลาสติกชีวภาพ นอกเหนือจากการผลิตเชื้อเพลิงและสุรา
ย้ํา! เขื่อนป่าสักฯ น้ําเพียงพอ สําหรับอุปโภคบริโภค และเสริมน้ําฝนเพื่อการเกษตร
นําร่องพัฒนารถยนต์ราชการเก่า ดัดแปลงเป็นรถ EV ใช้ในหน่วยงาน
รับรองแล้ว "แก้วโกสินทร์ - ไพลินสยาม" ชื่อภาษาไทยของดาวเคราะห์นอกระบบสุริยะ
แผนบันได 5 ขั้น ปราบปรามการค้ามนุษย์ ป้องกันปชช. ตกเป็นเหยื่อค้ามนุษย์รูปแบบใหม่
รัฐบาลไทย-ข่าวทำเนียบรัฐบาล-สธ. เผย “อุจจาระร่วง” จ.ภูเก็ต แนวโน้มดีขึ้น ผู้ป่วยรายใหม่ลดเหลือ 300 กว่าราย ยังเดินหน้าควบคุม-สอบสวนโรค
วันพุธที่ 14 มิถุนายน 2566
สธ. เผย “อุจจาระร่วง” จ.ภูเก็ต แนวโน้มดีขึ้น ผู้ป่วยรายใหม่ลดเหลือ 300 กว่าราย ยังเดินหน้าควบคุม-สอบสวนโรค
ผู้ตรวจราชการกระทรวงสาธารณสุข เขตสุขภาพที่ 11 เผย สถานการณ์โรคอุจจาระร่วงระบาดใน จ.ภูเก็ต แนวโน้มดีขึ้น พบผู้ป่วยรายใหม่ลดลงเหลือ 376 ราย จากที่เคยสูงสุดกว่า 1,000 ราย ส่วนใหญ่เป็นกลุ่มอายุ 15-34 ปี ผลตรวจหาเชื้อ 75% พบโนโรไวรัส
ผู้ตรวจราชการกระทรวงสาธารณสุข เขตสุขภาพที่ 11 เผย สถานการณ์โรคอุจจาระร่วงระบาดใน จ.ภูเก็ต แนวโน้มดีขึ้น พบผู้ป่วยรายใหม่ลดลงเหลือ 376 ราย จากที่เคยสูงสุดกว่า 1,000 ราย ส่วนใหญ่เป็นกลุ่มอายุ 15-34 ปี ผลตรวจหาเชื้อ 75% พบโนโรไวรัส ขณะที่ตัวอย่างน้ําและน้ําแข็งไม่พบเชื้อไวรัสก่อโรค ยังคงเฝ้าระวังเข้มข้น ลงพื้นที่ที่มีความเชื่อมโยงกับผู้ป่วย เพื่อค้นหาผู้ป่วยเพิ่มเติมพร้อมติดตามสอบสวนโรค
วันนี้ (14 มิถุนายน 2566) นพ.กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 กล่าวถึงความคืบหน้าสถานการณ์โรคอุจจาระร่วง จ.ภูเก็ต ว่า หลังพบผู้ป่วยเพิ่มขึ้นจํานวนมากตั้งแต่วันที่ 6 มิถุนายน 2566 สํานักงานสาธารณสุขจังหวัดภูเก็ต ได้ร่วมกับ กองระบาดวิทยา กรมควบคุมโรค สํานักงานป้องกันควบคุมโรคที่ 11 นครศรีธรรมราช ทีมสอบสวนควบคุมโรคจังหวัดภูเก็ต และหน่วยงานที่เกี่ยวข้อง ได้ออกปฏิบัติการควบคุมโรคในจุดต่างๆ พร้อมทั้งติดตามสอบสวนโรคหาสาเหตุ และยกระดับเป็นศูนย์ปฏิบัติการภาวะฉุกเฉินทางสาธารณสุข (EOC) โรคอุจจาระร่วง เพื่อติดตามสถานการณ์และวางแผนควบคุมการระบาด โดยพบผู้ป่วยในวันที่ 6 มิถุนายน 2566 จํานวน 383 ราย และเพิ่มขึ้นจนสูงสุดในวันที่ 9 มิถุนายน จํานวน 1,238 ราย จากนั้นผู้ป่วยเริ่มลดลงอย่างต่อเนื่อง โดยวันที่ 10 มิถุนายน พบผู้ป่วย 808 ราย วันที่ 11 มิถุนายน 659 ราย วันที่ 12 มิถุนายน 529 ราย ล่าสุดวันที่ 13 มิถุนายน 376 ราย
นพ.กิตติศักดิ์กล่าวต่อว่า จากการสอบสวนโรคพบกลุ่มอายุ 25-34 ปี มีอัตราป่วยสูงสุด ร้อยละ 26.23 รองลงมาคือ กลุ่มอายุ 15-24 ปี ร้อยละ 19.20 กลุ่มอายุ 34-44 ปี ร้อยละ 14.12 กลุ่มอายุ 5-9 ปี ร้อยละ 10.76 และกลุ่มอายุ 10-14 ปี ร้อยละ 10.44 ตามลําดับ ผู้ป่วยอายุน้อยสุดคือ 28 วัน และมากสุด 98 ปี โดยผู้ป่วยส่วนใหญ่อาการไม่รุนแรง มีผู้ที่ต้องเข้ารับการรักษาในโรงพยาบาลเพียง ร้อยละ 13.32 จากการเก็บตัวอย่างอุจจาระผู้ป่วยส่งตรวจหาเชื้อก่อโรค พบเป็นโนโรไวรัส ร้อยละ 75 ส่วนอีกร้อยละ 25 ตรวจไม่พบเชื้อ สําหรับผลการตรวจโรงน้ําแข็ง 6 แห่งของ จ.ภูเก็ต และโรงผลิตน้ําดื่ม 3 แห่งใหญ่ ที่จําหน่ายในจังหวัด พบผ่านเกณฑ์มาตรฐานส่วนผลตรวจน้ําและน้ําแข็งไม่พบเชื้อไวรัสก่อโรค
นพ.กิตติศักดิ์กล่าวต่อว่า แม้สถานการณ์จะเริ่มคลี่คลาย แต่ในการเฝ้าระวังควบคุมโรคยังคงดําเนินการต่อเนื่อง โดยให้โรงพยาบาลต่างๆ ใน จ.ภูเก็ต ค้นหาและเก็บตัวอย่างผู้ป่วยที่มีอาการชัดเจน พร้อมลงพื้นที่ที่มีความเชื่อมโยงกับผู้ป่วย เช่น ร้านอาหาร คอนโดที่พักผู้ป่วย ชุมชนที่พบผู้ป่วยใหม่หลายราย เพื่อค้นหาผู้ป่วยเพิ่มเติมและเก็บตัวอย่างผู้ป่วยส่งตรวจ รวมถึงตรวจสุขาภิบาลสิ่งแวดล้อมและสุขาภิบาลอาหาร นอกจากนี้จะติดตามตรวจคลอรีนในแหล่งผลิตน้ําประปา และแจ้งให้โรงแรมเติมคลอรีนในน้ําใช้ รวมทั้งประสานท้องถิ่นเรื่องการเพิ่มคลอรีนในระบบบําบัดน้ําเสียก่อนปล่อยสู่แหล่งสาธารณะด้วย
************************************************* 14 มิถุนายน 2566
รัฐบาลไทย-ข่าวทำเนียบรัฐบาล-ดีอีเอส-ดีป้า เผยผลสำเร็จโครงการ The Smart City Ambassadors รุ่นที่ 2 สู่นักดิจัลพัฒนาเมืองรุ่นใหม่
วันพุธที่ 14 มิถุนายน 2566
ดีอีเอส-ดีป้า เผยผลสําเร็จโครงการ The Smart City Ambassadors รุ่นที่ 2 สู่นักดิจัลพัฒนาเมืองรุ่นใหม่
ดีอีเอส-ดีป้า เผยผลสําเร็จโครงการ The Smart City Ambassadors รุ่นที่ 2 สู่นักดิจัลพัฒนาเมืองรุ่นใหม่
วันนี้ (14 มิ.ย.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีมอบใบประกาศนียบัตรแก่นักส่งเสริมดิจิทัลพัฒนาเมืองรุ่นใหม่ ในโครงการนักส่งเสริมดิจิทัลพัฒนาเมืองรุ่นใหม่ (The Smart City Ambassadors: SCA) รุ่นที่ 2 จํานวน 446 คน จาก 170 หน่วยงาน 57 จังหวัดทั่วประเทศ ช่วยกระตุ้นให้เกิดการพัฒนาแผน Smart City มากกว่า 120 พื้นที่ทั่วประเทศ คาดสร้างมูลค่าการลงทุนตามแผนฯ กว่า 66,000 ล้านบาท เพื่อยกระดับกําลังคนด้านการพัฒนาเมืองอัจฉริยะ โดยคาดหวังที่จะทําให้เยาวชนที่เข้าร่วมโครงการฯ มีงานทํา ต้องการพัฒนาภูมิลําเนาของตนเอง และมีความพร้อมก้าวสู่การเป็น “นักพัฒนาเมืองท้องถิ่น“ ซึ่งดําเนินโครงการโดย สํานักงานเมืองอัจฉริยะประเทศไทย สํานักงานส่งเสริมเศรษฐกิจดิจิทัล หรือ ดีป้า โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ ดีป้า คณะผู้บริหาร ผู้นําเมือง และหน่วยงานพันธมิตร ร่วมให้การต้อนรับ ณ ห้อง Grand Hall ชั้น 3 อาคาร True Digital Park
____________________
รัฐบาลไทย-ข่าวทำเนียบรัฐบาล-ผู้ประกอบการร่วมก.แรงงาน หนุนช่างแอร์ก้าวทันเทคโนโลยี-เป็นมิตรกับสิ่งแวดล้อม
วันพุธที่ 14 มิถุนายน 2566
ผู้ประกอบการร่วมก.แรงงาน หนุนช่างแอร์ก้าวทันเทคโนโลยี-เป็นมิตรกับสิ่งแวดล้อม
รมว.แรงงาน นายสุชาติ ชมกลิ่น ขานรับนโยบายรัฐบาล มอบกรมพัฒนาฝีมือแรงงานพัฒนาช่างแอร์ เอกชนมอบเครื่องกู้สารทําความเย็น และถังบรรจุสาร มูลค่ารวมกว่า 5 แสนบาท ใช้ฝึกอบรมให้ก้าวทันเทคโนโลยีและเป็นมิตรต่อสิ่งแวดล้อม
รัฐบาลไทย-ข่าวทำเนียบรัฐบาล-กรมศุลกากรอนุมัติทำลายหมูเถื่อน จำนวน 159 ตู้
วันพุธที่ 14 มิถุนายน 2566
14/06/2566
กรมศุลกากรอนุมัติทําลายหมูเถื่อน จํานวน 159 ตู้
กรมศุลกากรมีหนังสือส่งมอบหมูเถื่อนตกค้าง จํานวน 159 ตู้ น้ําหนักรวม 4,313,850 กิโลกรัม ให้กรมปศุสัตว์ดําเนินการตามระเบียบกรมปศุสัตว์ว่าด้วยการทําลายหรือจัดการโดยวิธีอื่นซึ่งสัตว์หรือซากสัตว์ที่นําเข้าหรือนําผ่านราชอาณาจักร พ.ศ.2563
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่สํานักงานศุลกากรท่าเรือแหลมฉบัง กรมศุลกากร ได้ตรวจยึดซากสุกรแช่แข็งตกค้าง ณ ท่าเรือแหลมฉบัง จํานวน 161 ตู้ จากการตรวจสอบพบซากสัตว์ที่ยึดได้ทั้งหมด มีแหล่งกําเนิดจากต่างประเทศและไม่มีแหล่งที่มาอย่างชัดเจน ประกอบกับไม่มีเอกสารรับรองการฆ่าสัตว์หรือสุขศาสตร์ของสัตวแพทย์ ซึ่งมีความเสี่ยงต่อการแพร่ระบาดหรือพาหะของโรคระบาดสัตว์ที่อาจเป็นอันตรายต่อผู้บริโภคและเกษตรกรผู้เลี้ยงสัตว์ภายในประเทศ อันจะก่อให้เกิดความเสียหายต่อเศรษฐกิจของประเทศได้
โดยกรมศุลกากรได้อายัดตู้ทั้งหมดและได้ดําเนินการจนคดีถึงที่สุดแล้ว จํานวน 159 ตู้ น้ําหนักรวม 4,313,850 กิโลกรัม และมีหนังสือส่งมอบให้ด่านกักกันสัตว์ชลบุรี กรมปศุสัตว์ เมื่อวันที่ 9 มิถุนายน 2566 ที่ผ่านมา เพื่อทําลายตาม พ.ร.บ.โรคระบาดสัตว์ พ.ศ. 2558 ประกอบระเบียบกรมปศุสัตว์ว่าด้วยการทําลายหรือจัดการโดยวิธีอื่นซึ่งสัตว์หรือซากสัตว์ที่นําเข้าหรือนําผ่านราชอาณาจักร พ.ศ. 2563 ทั้งนี้ อีก 2 ตู้ ยังอยู่ระหว่างการดําเนินคดีของสํานักงานศุลกากรท่าเรือแหลมฉบัง จึงไม่สามารถส่งมอบเพื่อไปทําลายได้
โฆษกกรมศุลกากร กล่าวต่ออีกว่า ที่ผ่านมา กรมศุลกากรได้ยื่นหนังสือให้กองบัญชาการตํารวจสอบสวนกลางดําเนินคดีกับผู้กระทําความผิดรวมถึงบุคคลอื่นที่เกี่ยวข้อง ทั้งในฐานะนิติบุคคลและในฐานะส่วนตัว ไม่ว่าจะเป็นเจ้าหน้าที่ของกรมศุลกากร หน่วยงานภาครัฐ ตลอดจนผู้เกี่ยวข้องทั้งหมด ในความผิดนําเข้าซึ่งสัตว์หรือซากสัตว์โดยไม่ได้รับอนุญาต เพื่อให้ได้รับโทษตามกฎหมายเป็นที่เรียบร้อยแล้ว อีกทั้งได้เพิ่มมาตรการป้องกันและปราบปรามการลักลอบนําเข้าสินค้าประเภทสุกรมีชีวิต เนื้อสุกร และเครื่องในสุกร โดยได้แต่งตั้งคณะทํางานประสานงานแก้ไขปัญหาการนําเข้าสินค้าประเภทเนื้อสุกรหรือชิ้นส่วนสุกรที่ผิดกฎหมายและการบริหารจัดการของกลาง ซึ่งประกอบด้วย กรมศุลกากร กรมปศุสัตว์ กรมการค้าภายใน กรมการค้าต่างประเทศ และสมาคมผู้เลี้ยงสุกรแห่งชาติ เพื่อเป็นการปกป้องสังคมให้ปลอดภัยจากโรคระบาดที่อาจเกิดขึ้น ต่อไป
รัฐบาลไทย-ข่าวทำเนียบรัฐบาล-ไฟเขียว! 5 แนวทางส่งเสริมใช้เอทานอลในอุตสาหกรรมพลาสติกชีวภาพ นอกเหนือจากการผลิตเชื้อเพลิงและสุรา
วันพุธที่ 14 มิถุนายน 2566
ไฟเขียว! 5 แนวทางส่งเสริมใช้เอทานอลในอุตสาหกรรมพลาสติกชีวภาพ นอกเหนือจากการผลิตเชื้อเพลิงและสุรา
.....
ที่ประชุม ครม. (13 มิ.ย. 66) เห็นชอบแนวทางส่งเสริมการนําเอทานอลไปใช้ในอุตสาหกรรมอื่นนอกเหนือจากการเป็นเชื้อเพลิงชีวภาพและผลิตสุรา มุ่งเน้นอุตสาหกรรมพลาสติกชีวภาพ เพื่อให้เกิดการพัฒนาธุรกิจและอุตสาหกรรมใหม่ โดยมี 5 แนวทาง ดังนี้
.
1. จัดทํามาตรฐานการผลิตเอทานอล อนุญาตให้นําเอทานอลบริสุทธิ์ไปใช้ประโยชน์ในอุตสาหกรรมอื่น โดยให้กระทรวงการอุดมศึกษา วิทยาศาสตร์ วิจัยและนวัตกรรม เป็นหน่วยงานหลักจัดทํามาตรฐานร่วมกับผู้เชี่ยวชาญในประเทศ
2. จัดทํา MoU ร่วมกันระหว่างผู้ผลิตและผู้ใช้เอทานอล โดยกําหนด ปริมาณเอทานอลที่ต้องส่งมอบและระยะเวลาอย่างชัดเจน เพื่อเป็นกลไกจัดซื้อและจัดหาเอทานอลล่วงหน้าให้เพียงพอต่อความต้องการใช้ในอุตสาหกรรมพลาสติกชีวภาพ
3. แต่งต้ัง คกก. กําหนดปริมาณการซื้อขายเอทานอลในประเทศล่วงหน้า และปริมาณการนําเข้าที่จะได้รับสิทธิอากรขาเข้าอัตราพิเศษ เพื่อใช้ผลิตเอทิลีนชีวภาพสําหรับสินค้าพลาสติกชีวภาพ ในกรณีที่ผู้ผลิตภายในประเทศไม่สามารถผลิตเอทานอลได้ตรงตามมาตรฐานที่ยอมรับร่วมกันได้ หรือไม่เพียงพอต่อความต้องการของผู้ใช้งาน
4. สนับสนุนการพัฒนาศักยภาพเกษตรกรและผู้ผลิตเอทานอลในประเทศ ให้สามารถผลิตเอทานอลที่มีคุณภาพและมาตรฐาน
5. ออกกฎหมายและแก้ไขกฎระเบียบที่เกี่ยวข้อง เช่น อนุญาตให้ผู้รับใบอนุญาต ผลิตสุรากลั่นชนิดเอทานอล สามารถนําเอทานอลไปจําหน่ายให้กับอุตสาหกรรมอื่น /เพิ่มอัตราภาษีสําหรับสินค้าเอทิลีนชีวภาพ /กํากับและควบคุม การใช้เอทานอลในการผลิตสินค้าในอุตสาหกรรมอื่นและกําหนดให้มีอัตราภาษีศูนย์
.
อ่านเพิ่มเติม คลิกhttps://www.thaigov.go.th/news/contents/details/69209
#ไทยคู่ฟ้า#สื่อสารรัฐบาลไทย
-------------------